Bygaudas
54°36′16″š. pl. 24°41′51″r. ilg.﻿ / ﻿54.6044°š. pl. 24.6975°r. ilg.﻿ / 54.6044; 24.6975 Bygaudas – ežeras Lietuvoje, Trakų rajone, 7 km į pietus nuo Semeliškių miestelio, į vakarus nuo Bagdononių tvenkinio. Ežero ilgis iš šiaurės į pietus – 0,7 km, plotis – iki 0,27 km. Altitudė 124,4 m. Šiaurvakarinis, pietinis ir dalis rytinio kranto aukšti, šiaurinis – žemas ir pelkėtas. Ežerą supa Strėvos miškas, tik pietrytinėje pakrantėje įsikūręs Kozelkiškių kaimas. Pietuose išteka upelis link Bagdononių tvenkinio (Strėvos upės baseinas).